1303/2013 на Европейския парламент и на Съвета (2), по отношение на оперативните програми. Този модел следва съответно да установи начина, по който данните за оперативните програми ще бъдат въведени в системата за електронен обмен на данни. Това обаче не трябва да се отразява на окончателния вид, в който се представят оперативните програми, включително оформлението на текст и таблици, тъй като електронната система за обмен на данни следва да дава възможност за различно структуриране и представяне на въведените в нея данни.
 (5)
 Моделът за представянето на оперативните програми следва да отразява съдържанието на оперативната програма, посочено в член 18 от Регламент (ЕС) No 508/2014 и член 27 от Регламент (ЕС) No 1303/2013. С цел да се осигурят съгласувани условия за въвеждане на данни, моделът следва да определя техническите характеристики на всяко поле в системата за електронен обмен на данни. В допълнение към структурираните данни в модела следва да се предвиди възможността за представяне на неструктурирана информация под формата на задължителни или незадължителни приложения. За тези приложения не е необходимо да се определят технически спецификации.
 (6)
 В член 72 от Регламент (ЕС) No 508/2014 се предвижда заинтересованите държави членки да представят на Комисията план за компенсации за допълнителните разходи, които правят операторите във връзка с риболова, отглеждането, преработването и предлагането на пазара на определени продукти от риболов и аквакултури от най-отдалечените региони, посочени в член 349 от ДФЕС.
 (7)
 Съгласно член 73 от Регламент (ЕС) No 508/2014 такива планове за компенсации следва да включват и сведения за държавните помощи, предоставени от държавите членки под формата на допълнително финансиране за изпълнението на планове за компенсации.
 (8)
 Структурата на плана за компенсации следва да осигури съгласуваността и качеството на информацията, минимално ниво на детайлност и стандартизиран формат. Освен това следва да се даде възможност за съпоставимост между съответните региони, както и между различни години от изпълнението.
 (9)
 Структурата на плана за компенсации следва да включва разбивка по най-отдалечен регион на списъка от допустими продукти от риболов и аквакултури, както и вида оператори, посочени в член 70 от Регламент (ЕС) No 508/2014.
 (10)
 Структурата на плана за компенсации следва да включва също нивото на компенсиране, изчислено в съответствие с член 71 от Регламент (ЕС) No 508/2014.
 (11)
 В член 98 от Регламент (ЕС) No 508/2014 се предвижда държавите членки да представят на Комисията прогноза за сумата, за която очакват да подадат заявления за плащане за текущата и следващата финансова година.
 (12)
 Образецът, който държавите членки следва да използват при подаването на тази прогноза, следва да гарантира, че на Комисията навременно се предоставя еднаква информация, за да могат да бъдат защитени финансовите интереси на Съюза, да се осигурят средства за ефективно изпълнение на програмата и да се улесни финансовото управление.
 (13)
 В съответствие с член 55 от Регламент (ЕС) No 1303/2013 от държавите членки се изисква да извършват предварителни оценки за подобряване на качеството на разработването на всяка програма. Съгласно член 55, параграф 2 от Регламент (ЕС) No 1303/2013 тези предварителни оценки трябва да се представят на Комисията едновременно с програмата и заедно с резюме. Елементите,